Ռոդա Դիլեյվըլ

[thumb|[Սիթն Դիլեյվալ Հոլ|Սիթըն Դիլեյվըլ Հոլ, կառուցված Դիլեյվըլ ընտանիքի կողմից, Էսթլի ընտանիքի բնակավայրը|alt=]]

**Ռոդա Դիլեյվըլ Էսթլի** (), անգլիացի արիստոկրատ և նկարիչ։ Նա ամուսնանում է Էդվարդ Էսթլիի հետ և ունենում մեկ դուստր և երեք որդի։ Նա նկարչություն է սովորում Արթուր Փոնդի մոտ, ով նկարում է իր դիմանկարը։ Սիթըն Դիլեյվըլ Հոլը Դիլեյվըլ ընտանիքի նախնիներից փոխանցվել է Էսթլի ընտանիքին։

## Վաղ տարիներ
Ռոդա Դիլեյվըլը ծնվել է 1725 թվականի հուլիսի 1-ին, և մկրտվել է 1725 թվականի հուլիսի 22-ին՝ Լոնդոնի Հանովեր հրապարակում գտնվող Սուրբ Գևորգ եկեղեցում: Նրա ծնողներն են կապիտան Ֆրենսիս Բլեյք Դիլեյվըլը (ավագ) և Ռոդա Էփրիսը։ Ռոդան նրանց տասներկու երեխաներից ավագն էր: Էն Հյուսեյը, Մերի Էլիզաբեթը, Սառան, Ռոբերտը, Ջորջը, Հենրին, Ռելֆը, Ֆրենսիսը, Էդուարդը, Թոմասը և Ջոնը նրա քույրերն ու եղբայրներն են: Նրա ծնունդից երկու տարի անց, ծնվում է նրա եղբայր Ֆրենսիս Դիլեյվըլը (կրտսեր) (1727- 1771): Նրա եղբայր Ջորջը, ով ևս նկարչություն էր սովորում Արթուր Փոնդի մոտ, մահանում է երիտասարդ տարիքում։ Նա տաղանդավոր և գեղեցիկ կին էր: Նրա քույրը՝ Սառան, Մեքսբուրգի կոմսուհին էր:

## Ամուսնություն և երեխաներ
1751 թվականի մայիսի 23-ին նա ամուսնանում է Եդուարդ Էսթլիի հետ և դառնում է Մելթոն Քոնստաբլի 4-րդ բարոնետը: Լոնդոնում բնակվել են Դաունինգ փողոց 11 հասցեում: Նա ծնել է չորս երեխա՝ մեկ դուստր և երեք որդի: Էդիտ Ռոդան ծնվել է 1755 թվականի ապրիլի 14-ին և մահացել՝ մայիսի 12-ին։ Էդուարդը ծնվել և մահացել է 1757 թվականին: Ջեյքոբ Հենրին ծնվել է 1756 թվականի մայիսի 12-ին:

Նա մահացել է 1757 թվականին, Ֆրենսիսին ծննդաբերելուց հետո: Նրան հուղարկավորում են հոկտեմբերի 21-ին՝ Ուայդքոմբ Բաֆում, իր որդի Էդուարդի և Էդիթ Ռոդայի հետ, կալվածքի մոտ գտնվող եկեղեցում:

Կնոջ մահից հետո Էդուարդ Էսթլին երեխաների հետ ապրում է Մելթոն Քոնստաբլում: Ամուսնությունից առաջ և հետո նրա ունեցած նամակները բնութագրում են Նորվամբերլենդի բնակչության առօրյա կյանքը: Սիթըն Դիլեյվըլ Հոլը, որը Էդուարդի և Ռոդայի ամուսնությունից հետո փոխանցվել էր Էսթլի ընտանիքին, նրա եղբայրների արու զավակ չունենալու պատճառով, 1814 թվականին ժառանգում է Ջեյքոբը:

## Նկարիչ
1744-1750 թվականներին նա պարբերաբար նկարչություն է սովորել Արթուր Փոնդի մոտ, ով նկարել է նրա դիմանկարը: Նա Արթուր Փոնդից մոտ 1500 ֆունտ ստերլինգ արժողությամբ նկարներ է արտանկարել:

Դիմանկարների ազգային պատկերասրահում են գտնվում նրա ներկամատիտով նկարները։ Նրա «Sir Jacob Astley, 1st Baron Astley of Reading» նկարը նկարված է 17-րդ դարի բնօրինակից: Նա նկարել է իրեն և եղբորը՝ այն անվանելով *«Նկարչություն և արվեստ»:*  Այն նկարվել է  Բերնարդինիո Լուինիի օրինակով: Հյուսի Դիլեյվըլի  (1737-1812), «Lady Stanhope in the National Trust» նկարը վերագրված է Ռոդա Դիլեյվըլին՝ փոխ առնված Լորդ Հասթինգից: Աննա Դիլեյվըլ Սթենհոուփը Էսթլիի քույրն էր: Նա 300 ֆունտ ստերլինգով նկարել է իր քույրերի և եղբայրների դիմանկարները:


Պատկեր:Rhoda Delaval, Sir Jacob Astley, 1st Baron Astley of Reading, Seaton Delaval, Northumberland, National Trust.jpg|Ջեյքոբ Էսթլի (1579–1651/1652), Բարոն Էսթլի 1-ին
Պատկեր:Rhoda Delaval (1725–1757), Later Lady Astley, and Her Brother, Sir Francis Blake Delaval (1727–1771), as 'Painting and Poetry' (after Bernardino Luini), Seaton Delaval, National Trust.jpg|Ռոդա Դիլեյվըլ (1725–1757) և նրա եղբայր Ֆրենսիս Բլեյք Դիլեյվըլ (1727–1771)
Պատկեր:Rhoda Delaval, Anne Hussey Delaval (1737–1812), Lady Stanhope, Seaton Delaval, Northumberland, National Trust.jpg|Էն Հյուսի Դիլեյվըլ Սթենհոուփ (1737–1812)


Ջեյմս ՄըքԱրդելը քանդակել է նրա ինքնադիմանկարը: 1756 թվականին նրա դիմանկարը նկարել է Ջոշուա Ռեյնոլդսը, որը 1897 թվականին գտնվում էր Ֆորդ ամրոցում: Նրա մեկ այլ նկար գտնվում է Լինքոլնշիրի Դոդինգտոն Հոլում:

## Ծանոթագրություններ

Կատեգորիա:Ծննդաբերելիս մահացածներ
Կատեգորիա:18-րդ դարի անգլիացի նկարիչներ
Կատեգորիա:Անգլիացի նկարչուհիներ
Կատեգորիա:Անգլիացի արվեստագետներ